APSTIPRINĀTI

Valsts kontroles

kustamās mantas novērtēšanas un izsoles komisijas

2024.gada 27.augusta sēdē

protokols

Nr. LRVK2024/KMI-1

**Latvijas Republikas Valsts kontroles kustamās mantas elektroniskās**

**izsoles noteikumi**

1. **Vispārīgie noteikumi**
2. Noteikumi nosaka Latvijas Republikas Valsts kontroles (turpmāk – Valsts kontrole) īpašumā esošās kustamās mantas elektroniskās izsoles (turpmāk - izsole) norises kārtību.
3. Lietotie termini:
	1. izsoles dalībnieks – persona, kurai ir tiesības iegūt kustamo īpašumu Latvijas Republikā, kura ir reģistrējusies izsoļu dalībnieku reģistrā un izpildījusi citas prasības saistībā ar šīs kārtības prasībām un kurai nav interešu konflikta un nevar rasties interešu konflikts saskaņā ar likumu “Par interešu konflikta novēršanu valsts amatpersonu darbā, “Publiskas personas mantas atsavināšanas likuma” 18. panta otro daļu un Civillikuma 2077. pantu;
	2. izsoles objekts - Valsts kontroles īpašumā esošās mantas vienība (vai komplekts) atbilstoši 1.pielikumā esošajam mantas sarakstam;
	3. izsoles solis – izsoles objekta pārdošanas cenas pieaugums katrā solīšanas reizē;
	4. izsoles uzvarētājs – izsoles dalībnieks, kurš par izsoles objektu nosolījis nosolīto cenu;
	5. nosolītā cena – visaugstākā nosolītā izsoles objekta cena, kas izsoles uzvarētājam jāsamaksā Valsts kontrolei kā izsoles objekta pirkuma maksa.
4. **Izsoles objekts un izsoles objekta sākumcena**
5. Izsoles objekti un to sākumcenas (ieskaitot pievienotās vērtības nodokli) norādīti 1.pielikumā.
6. Izsoles objektu atrašanās vieta: Skanstes iela 50, Rīga.
7. Nodrošinājuma iemaksa noteikta 10% (desmit procentu) apmērā no 1.pielikumā norādītās izsoles objekta sākumcenas.
8. Persona, kura vēlas piedalīties izsolē, 10 (desmit) dienu laikā no kustamās mantas izsoles sludinājumā norādītā izsoles sākuma datuma pārskaita uz Valsts kontroles norēķinu kontu nodrošinājumu izsoles sludinājumā norādītajā apmērā, kā maksājuma mērķi norādot: “Izsoles nodrošinājums par izsoles objektu Nr.\_\_\_\_\_”.

Rekvizīti:

saņēmējs: LR Valsts kontrole, reģistrācijas Nr. 90000031917;

norēķinu konta Nr. LV47TREL824056001900B;

saņēmējs: Valsts kase,

BIC kods: TRELLV22.

Ja izsoles dalībnieks vēlas piedalīties vairāku izsoles objektu izsolē, izsoles nodrošinājumu par visiem izsoles objektiem var veikt vienā maksājumā, maksājuma mērķī norādot to izsoles objekta numurus, par kuriem tiek veikta nodrošinājuma iemaksa. Ar nodrošinājuma samaksas brīdi izsoles dalībnieks ir apliecinājis, ka ir iepazinies ar Noteikumiem.

1. Nodrošinājums uzskatāms par iemaksātu, ja attiecīgā naudas summa ieskaitīta šo noteikumu 6.punktā norādītajā kārtībā Valsts kontroles norēķinu kontā.
2. **Izsoles norises vieta, laiks un dalībnieku reģistrācijas kārtība**
3. Izsoli rīko Kustamās mantas novērtēšanas un izsoles komisija (turpmāk – Komisija), kas organizē kustamās mantas atsavināšanu.
4. Izsoles objektus var apskatīt darbadienās no plkst. 10.00 -16.00 šo noteikumu 4.punktā norādītajā adresē:
	1. visas ieinteresētās personas šo noteikumu 14.punktā norādītajā reģistrācijas laikā;
	2. tikai tās personas, kuras autorizētas dalībai izsolē – ne vēlāk kā 3 (trīs) darba dienas līdz izsoles beigām.

Lai pieteiktos izsoles objektu apskatei, iepriekš jāsazinās ar:

Valsts kontroles darbinieku Jāni Gustiņu, (tālr. 23282304, e-pasta adrese Janis.Gustins@lrvk.gov.lv), Arti Peipiņu (tālr. 23282309, e-pasta adrese Artis.Peipins@lrvk.gov.lv) vai Gunti Čerpinski (tālr. 23282311, e-pasta adrese Guntis.Cerpinskis@lrvk.gov.lv).

1. Sludinājumu par izsoli Komisija publicē oficiālajā izdevumā „Latvijas Vēstnesis”, ja mantas nosacītā cena pārsniedz 3500 *euro*, Valsts kontroles oficiālajā vietnē [www.lrvk.gov.lv/lv](http://www.lrvk.gov.lv/lv), elektronisko izsoļu vietnē <https://izsoles.ta.gov.lv> (turpmāk – elektronisko izsoļu vietne) un Valsts kontroles iekštīklā.
2. Ar izsoles noteikumiem var iepazīties Valsts kontroles interneta vietnes [www.lrvk.gov.lv/lv](http://www.lrvk.gov.lv/lv) izvēlnes “Par mums” sadaļā “Mantas atsavināšana”, kā arī elektronisko izsoļu vietnē. Valsts kontroles kontaktpersona jautājumos par izsoli - kancelejas pārvaldniece Guna Krūmiņa (tālr. 23282296, e-pasta adrese: Guna.Krumina@lrvk.gov.lv).
3. Izsole notiks elektronisko izsoļu vietnē saskaņā ar normatīvajiem aktiem par kārtību, kādā veic darbības elektronisko izsoļu vietnē, elektronisko izsoļu vietnes lietošanas noteikumiem[[1]](#footnote-1) un šiem noteikumiem.
4. Izsoles sākuma datums – 2024. gada 16.septembris.
5. Lai reģistrētos izsolei un iegūtu izsoles dalībnieka statusu, persona ne vēlāk kā 10 (desmit) kalendāro dienu laikā no izsoles sākuma datuma reģistrējas elektronisko izsoļu vietnes <https://izsoles.ta.gov.lv> uzturētajā izsoļu dalībnieku reģistrā, samaksā izsoles objekta nodrošinājumu (6.punkts) un elektronisko izsoļu vietnē nosūta Valsts kontrolei lūgumu autorizēt to dalībai izsolē, kā arī sedz maksu par dalību izsolē elektroniskās izsoļu vietnes administratoram.
6. Komisija pieņem lēmumu autorizēt personu dalībai izsolē 7 (septiņu) dienu laikā no nodrošinājuma un personas autorizācijas lūguma saņemšanas dienas, ja nepastāv šo noteikumu 17.punktā minētie ierobežojumi.
7. Piesakoties izsolei, persona apliecina, ka ir informēta, apzinās un piekrīt, ka personas iesniegtie personas dati tiek pastrādāti tādā apjomā, apmērā un kārtībā, kā noteikts šīs kārtības 43.-48.punktā un ir nepieciešams izsoles nodrošināšanai un tās rezultātu īstenošanai. Izsoles dalībnieka iesniegtie personas dati tiks dzēsti, beidzot pastāvēt to apstrādes tiesiskajam pamatam.
8. Komisija, izskatot personas autorizācijas lūgumu dalībai izsolē, ir tiesīga atteikt autorizāciju dalībai izsolē, ja:
	1. persona nav iesniegusi pieteikumu šo noteikumu 14.punktā norādītajā termiņā;
	2. persona nav iemaksājusi nodrošinājumu šo noteikumu 14.punktā norādītajā termiņā;
	3. pastāv normatīvajos aktos noteiktie ierobežojumi personai iegūt kustamo mantu vai piedalīties izsolē;
	4. uz pieteikuma iesniegšanas dienu ir ierosināta personas maksātnespēja vai apturēta tās saimnieciskā darbība;
	5. persona kādā no iepriekšējām (tai skaitā – mutiskajām) Valsts kontroles kustamās mantas izsolēm piedāvājusi noslēgt vai noslēgusi aizliegtu vienošanos ar citu izsoles dalībnieku, lai ietekmētu izsoles gaitu vai rezultātus;
	6. persona pilnībā nav veikusi norēķinus ar Valsts kontroli saistībā ar iepriekšējām (t.sk. mutiskajām) Valsts kontroles kustamās mantas izsolēm, t.sk. nav veikusi līgumsoda samaksu.
9. Ja Komisija pieņēmusi lēmumu atteikt autorizēt personu dalībai izsolē pamatojoties uz noteikumu 17.1.- 17.2.apakšpunktu, Valsts kontrole atmaksā tās iemaksāto nodrošinājumu 10 (desmit) darba dienu laikā, pārskaitot to uz kredītiestādes norēķinu kontu, no kura veikta nodrošinājuma samaksa. Ja Komisija pieņēmusi lēmumu atteikt autorizēt personu dalībai izsolē, pamatojoties uz noteikumu 17.3.- 17.6.apakšpunktu, tai neatmaksā veikto nodrošinājumu.
10. Komisija nav tiesīga iepazīstināt izsoles dalībniekus ar informāciju par citiem izsoles dalībniekiem, kuri piedalīsies attiecīgajā izsolē.
11. **Izsoles veids un solīšanas process**
12. Izsoles objekti tiek pārdoti elektroniskā izsolē ar augšupejošu soli.
13. Izsoles solis norādīts 1.pielikumā.
14. Solīšanas process notiek tikai pa vienam solim.
15. **Izsoles norise**
16. Solīšana sākas no izsoles objekta sākumcenas. Izsoles dalībnieks nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa vai ir mazāks par iepriekš reģistrētajiem solījumiem vai vienāds ar tiem. Reģistrētos solījumus nevar atsaukt vai mainīt.
17. Elektronisko izsoļu vietnē solījumi tiek reģistrēti hronoloģiskā secībā, fiksējot nosolīto summu un solījuma reģistrēšanas laiku. Izsoles norises laikā šī informācija ir pieejama izsoles dalībniekiem un izsoles rīkotājam. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
18. Izsoles dalībnieks elektroniski var veikt solījumus no brīža, kad viņš šīs kārtības 15.punktā noteiktajā kārtībā ir autorizēts dalībai izsolē, līdz brīdim, kad izsole noslēgusies.
19. Izsoles objektu izsole noslēdzas plkst. 13.00 20. (divdesmitajā) dienā no izsoles sludinājumā norādītā izsoles sākuma datuma, bet, ja 20. (divdesmitā) diena ir brīvdiena vai svētku diena – plkst. 13.00 nākamajā darbadienā. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski pagarinās par piecām minūtēm. Ja pēdējās stundas laikā pirms izsoles noslēgšanas tiek konstatēti būtiski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks tiek automātiski pagarināts līdz nākamās darbadienas plkst. 13.00.
20. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
21. Valsts kontrole var pārtraukt izsoli, ja tās norises laikā ir saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu, vai ja izsolei nav autorizējies neviens dalībnieks. Paziņojumu par izsoles pārtraukšanu tādā gadījumā publicē elektronisko izsoļu vietnē <https://izsoles.ta.gov.lv>.
22. Pēc izsoles noslēguma no elektronisko izsoļu vietnes izsoles uzvarētājam elektroniski uz elektronisko izsoļu vietnē dalībnieku reģistrā reģistrētā elektronisko izsoļu vietnes lietotāja kontu tiek nosūtīts paziņojums par to, ka viņš nosolījis augstāko cenu un ir iestājies pienākums samaksāt nosolīto cenu.
23. **Izsoles rezultātu apstiprināšana**
24. Komisija apstiprina katra izsoles objekta izsoles rezultātu 10 (desmit) darba dienu laikā pēc attiecīgā izsoles objekta nosolītās cenas samaksas.
25. Komisija var neapstiprināt izsoles rezultātu, ja:
	1. rīkojot izsoli, pārkāpti šie noteikumi;
	2. atklājas, ka izsoles uzvarētājs ir tāda persona, kura nevar slēgt darījumus vai kurai nebija tiesību piedalīties izsolē.
26. Pēc visu izsoles objektu rezultātu apstiprināšanas uz izsoles uzvarētāja e-pastu nosūta elektroniski parakstāmo pirkuma līgumu vai ziņu par iespēju parakstīt pirkuma līgumu papīra dokumenta veidā. 5 (piecu) darba dienu laikā pēc elektroniski parakstāma pirkuma līguma saņemšanas dienas vai uz izsoles uzvarētāja e-pastu nosūtītās ziņas par iespēju parakstīt pirkuma līgumu papīra dokumenta veidā saņemšanas dienas, Valsts kontrole un izsoles uzvarētājs paraksta līgumu (2. pielikums), saskaņā ar kuru Valsts kontrole nodod izsoles uzvarētajam izsoles objektu.
27. Ja normatīvajos aktos noteiktajā termiņā izsoles uzvarētājs neparaksta pirkuma līgumu, uzskatāms, ka izsoles uzvarētājs ir atteicies no izsoles darījuma, izsoles darījums atzīstams par spēkā neesošu un izsoles uzvarētājam ir tiesības saņemt atpakaļ par izsoles objektu iemaksāto nosolīto cenu, no kuras atrēķināts iemaksātais nodrošinājums.

**VII. Izsoles par konkrētu izsoles objektu atzīšana par nenotikušu**

1. Izsole par konkrētu izsoles objektuuzskatāma par nenotikušu šādos gadījumos:
	1. izsoles objekta izsolei nav reģistrējies neviens izsoles dalībnieks;
	2. neviens izsoles dalībnieks nav pārsolījis izsoles objekta sākumcenu;
	3. starp izsoles dalībniekiem konstatēta vienošanās, kas ietekmējusi izsoles gaitu vai tās rezultātu;
	4. izsoles uzvarētājs šo noteikumu 39.punktā noteiktajā termiņā un apmērā nav samaksājis nosolīto cenu par izsoles objektu;
	5. izsoles uzvarētājs neparaksta izsoles objekta pirkuma līgumu šo noteikumu 32. punktā noteiktajā termiņā;
	6. izsoles uzvarētājs ir tāda persona, kura nevar slēgt darījumus vai kurai nebija tiesību piedalīties izsolē.
2. Lēmumu par izsoles par konkrētu izsoles objektu atzīšanu par nenotikušu pieņem Komisija.
3. Ja izsoles darījumu likumā noteiktajā kārtībā atzīst par spēkā neesošu izsoles uzvarētājam ir tiesības saņemt atpakaļ par attiecīgo izsoles objektu nosolīto cenu.

**VIII. Maksājumi un izsoles objektu saņemšana**

1. Visi maksājumi izsoles ietvaros veicami *euro* bezskaidrā naudā.
2. Nodrošinājumu, ko izsoles uzvarētājs iemaksājis par kustamo mantu, ieskaita pirkuma maksā. Pārējiem izsoles dalībniekiem viņu iemaksāto nodrošinājumu 10 (desmit) darbadienu laikā pēc izsoles noslēguma ieskaita atpakaļ norēķinu kontā, no kura veikta nodrošinājuma iemaksa.
3. Nosolīto cenu, atrēķinot iemaksāto nodrošinājumu, izsoles uzvarētājs samaksā 5 (piecu) darba dienu laikā no šo noteikumu 29.punktā minētā paziņojuma par izsoles dalībnieka atzīšanu par izsoles uzvarētāju saņemšanas dienas. Samaksa ir veikta brīdī, kad nauda ieskaitīta šo noteikumu 6.punktā norādītajā Valsts kontroles norēķinu kontā. Nokavējot šo termiņu, izsoles uzvarētājs zaudē iemaksāto nodrošinājumu un attiecīgā objekta izsole atzīstama par nenotikušu.
4. Izsoles uzvarētājs nopirkto izsoles objektu saņem no Valsts kontroles 3 (triju) darbdienu laikā pēc pirkuma līguma (2. pielikums) spēkā stāšanās.

**IX. Komisijas lēmuma pārsūdzēšana**

1. Izsoles dalībniekam ir tiesības 5 (piecu) darbdienu laikā no izsoles noslēguma dienas iesniegt Valsts kontroles kontrolierim sūdzību par Komisijas veiktajām darbībām.
2. Ja iesniegta sūdzība par Komisijas darbību, tiek pagarināts šajā kārtībā noteiktais nosolītās cenas samaksas termiņš.

**X. Fizisko personu datu apstrāde**

1. Izsoles dalībnieka Valsts kontrolei iesniegto fizisko personu datu pārzinis ir Valsts kontrole, Skanstes ielā 50, Rīgā, LV – 1013.
2. Iesniegto fizisko personu datu apstrādes tiesiskais pamats ir Publiskas personas mantas atsavināšanas likumā paredzēto juridisko pienākumu izpilde, lai Valsts kontrole kā publiska persona varētu veikt kustamās mantas izsoles organizēšanu un izsoles rezultātu īstenošanu.
3. Izsoles ietvaros Valsts kontrole apstrādā šādas izsoles dalībnieku un to pilnvaroto personu, kā arī izsoles apmeklētāju personas datu kategorijas: identifikācijas informāciju, kontaktinformāciju un informāciju par maksājumiem.
4. Valsts kontrole veic izsoles dalībnieku un tās interesentu personas datu apstrādi ar mērķi nodrošināt izsoles sekmīgu norisi un tās rezultātu īstenošanu, izpildot uz Valsts kontroli attiecināmās saistības un pienākumus:
	1. lai nodrošinātu interesentiem apskatīt izsoles objektus;
	2. lai veiktu izsoles dalībnieku reģistrāciju un nodrošinātu izsoles norisi atbilstoši spēkā esošo ārējo un Valsts kontroles iekšējo normatīvo aktu prasībām;
	3. lai saņemtu atbilstošos maksājumus par nosolītajiem izsoles objektiem un normatīvajos aktos noteiktajā kārtībā veiktu izsoles objektu nodošanu izsoles uzvarētājam.
5. Valsts kontrole apstrādā un glabā izsoles procesā iegūtos personas datus atbilstoši šajā kārtībā noteiktajam informācijas/dokumentu glabāšanas termiņiem vai tik ilgi, cik to nosaka vai pieļauj spēkā esošie normatīvie akti, vai kamēr tas nepieciešams šajā kārtībā noteikto personas datu apstrādes mērķu sasniegšanai.
6. Papildu informāciju par fizisko personu datu apstrādi un tās principiem Valsts kontrolē var iegūt interneta vietnē: <https://www.lrvk.gov.lv/lv/par-mums/privatuma-politika>.
1. Pieejams: <https://likumi.lv/ta/id/274951-elektronisko-izsolu-vietnes-noteikumi>. [↑](#footnote-ref-1)